Forskningsmetoder i folkesundhedsvidenskab af Lisbeth B. Knudsen m.fl.
Anja Marie Bornø Jensen og Signild Vallgårda(red.)Vis flere
I 5. udgave af Forskningsmetoder i folkesundhedsvidenskab beskriver 25 forskere forskellige folkesundhedsvidenskabelige forskningsmetoder, der spænder fra interviews, diskursanalyse og antropologisk feltarbejde til epidemiologi og spørgeskemastudier. Nyt i 5. udgave af bogen er kapitlerne om mixed methods, interventionsforskning, participatoriske metoder samt formidling af forskningsresultater. Alle andre kapitler er enten skrevet helt på ny eller reviderede.
Bogen er en klassiker på mange uddannelser, og den henvender sig til studerende og forskere, som vil have hjælp til valg og afvejning af metoder, og som har brug for konkrete anvisninger til, hvordan metoderne udføres. Kapitlerne er rige på konkrete eksempler fra folkesundhedsvidenskaben, men metoderne kan naturligvis også bruges inden for andre fagområder. Bogen er velegnet til studerende på både professionsuddannelserne og på universiteterne.